Здравейте искам да попитам какво е процедурата по изгонване на съсед от общинско жилище. От години живее съсед до нас, който живееше главно в мазето и ходеше по кофите и внасяше там всякакви боклуци. Напоследък не може да се грижи сам за себе си тъй като от апартамента се носи миризма на физиологични нужди и е нещо страшно в целия вход, изведнъж сега някакви хора доведоха дъщеря му да се грижи за него, но тя пък психически не е добре и подобрение на положението няма. Нито са почистили нито нищо и двамата си ходят миризливи. Не знам вече какво да правя на никой от живущи в входа не му се занимава с казуса, но скоро ще имам бебе и направо ми настръхва косата при мисълта да нося бебето си в тази мизерия и други малки деца живеят във входа. Какъв ми е вариянта да се справя сама с казуса и към коя институция вече да се обърна, жалба ли да пусна и къде по НАРЕДБА НА СТОЛИЧЕН ОБЩИНСКИ СЪВЕТ ЗА РЕДА И УСЛОВИЯТА ЗА УПРАВЛЕНИЕ И РАЗПОРЕЖДАНЕ С ОБЩИНСКИ ЖИЛИЩА НА ТЕРИТОРИЯТА НА СТОЛИЧНА ОБЩИНА по чл. 33 или дело да заведа? Просто не се издържа вече положението! Благодаря, Ви предварително !




Проблемен съсед
===============

 

Здравейте, г-жо Петрова,


за изваждане на собственик от жилище има процедура по Закона за собствеността и Закона за управление на етажната собсвеност, но е необходимо свикването на общо събрание и приемане на решение от 75 % идеални части от всички собственици, както и предявяване на иск пред компететния районен съд. Както описвате, вероятно във Вашия случай това няма как да се случи. Затова можете да подадете жалба в Столичен инспекторат относно отпадъците, които се събират, до кмета на района, както и в полицията и прокуратурата за започване на процедура по Закона за здравето за принудително лечение на лицата.


Поздрави,  

адв. Николина Митова  

тел. 0898 303092


